stanford-oval/wikipedia huggingface dataset:
We Kid เด็กร้องก้องโลก
พิธีกร

สุริวิภา กุลตังวัฒนา (ซีซั่น 1)
ฑิฆัมพร ฤทธิ์ธาอภินันท์ (ซีซัน 2)
โค้ชและผู้ช่วยโค้ช > ซีซั่น 1

สีแดง : ศักดิ์สิทธิ์ เวชสุภาพร (โต๋) : ซอ จียอน (จียอน)
สีชมพู : หนึ่งธิดา โสภณ (หนูนา) : ธารณ ลิปตพัลลภ (แทน ลิปตา)
สีฟ้า : ชลาทิศ ตันติวุฒิ (เบน) : ตรัย ภูมิรัตน (บอย)
โค้ชและผู้ช่วยโค้ช > ซีซั่น 2

สีแดง :  อภิวัชร์ เอื้อถาวรสุข (แสตมป์) : ณัฐวุฒิ ศรีหมอก (กอล์ฟ ฟักกลิ้งฮีโร่)
สีชมพู : ศรัณย์รัชต์ วิสุทธิธาดา (ลิเดีย) : สมชาย เข็มกลัด (เต๋า)
สีฟ้า : อาจารียา พรหมพฤกษ์ (หลิว) : ธนาวุฒิ ชวธนาวรกุล (ไท)
ฤดูกาล

เด็กร้องก้องโลก 1
เด็กร้องก้องโลก 2
ดรากอนรันเนอร์

รุ่นตีนตะขาบในการซักซ้อมที่ประเทศจอร์แดนร่วมกับกองทัพบกสหราชอาณาจักรใน ค.ศ. 2012
รุ่นมีล้อแบบเดิม
ดรากอนรันเนอร์ (อังกฤษ: Dragon Runner) เป็นหุ่นยนต์ทหารที่สร้างขึ้นเพื่อการต่อสู้ในเมือง ที่มีน้ำหนัก 20 ปอนด์ ซึ่งเบาพอที่จะถือและโยนได้ โครงการเดิมได้รับทุนจากห้องปฏิบัติการต่อสู้สงครามนาวิกโยธินร่วมกับมหาวิทยาลัยคาร์เนกีเมลลอน มันได้รับการออกแบบที่มหาวิทยาลัยคาร์เนกีเมลลอนในขณะที่อิเล็กทรอนิกส์และเปลือกเทอร์โมพลาสติกได้รับการพัฒนาและประดิษฐ์โดยออโตมาติกา อิงค์ การพัฒนาในช่วงต้นได้ดำเนินการโดยห้องปฏิบัติการวิจัยของกองทัพเรือสหรัฐ ซึ่งรวมถึงการออกแบบเบื้องต้น, การผลิต และการทดสอบภาคสนาม
หุ่นยนต์มีสี่ล้อ ยาว 15 นิ้ว (38 ซม.) กว้างน้อยกว่าเท้า และสูง 5 นิ้ว (13 ซม.) หุ่นยนต์มีความทนทานมาก และสามารถโยนข้ามรั้ว, ขึ้นหรือลงบันได จากยานพาหนะที่เคลื่อนที่ด้วยความเร็ว 45 ไมล์ต่อชั่วโมง (70 กม./ชม.) หรือแม้กระทั่งจากหน้าต่างชั้นสาม มันไม่สำคัญว่ามันจะตกลงมาอย่างไรเพราะไม่มีด้านใดหงายขึ้น อย่างไรก็ตาม มันไม่ได้ออกแบบมาเพื่อขับขึ้นหรือลงบันไดด้วยตัวเอง ดรากอนรันเนอร์ได้รับการออกแบบมาเพื่อให้สามารถพกพาขึ้นบันไดได้
การใช้

ดรากอนรันเนอร์ได้รับการออกแบบมาสำหรับพื้นที่ที่อันตรายเกินไปหรือไม่สามารถเข้าถึงได้โดยทหารที่เป็นมนุษย์ โดยเฉพาะอย่างยิ่งพื้นที่สิ่งปลูกสร้าง กล้องตะแคงที่ติดตั้งด้านหน้าของดรากอนรันเนอร์เอื้ออำนวยฟีดวิดีโอที่ส่งกลับไปยังตัวควบคุมหลักโดยโมเด็มไร้สาย มันช่วยให้ทหารมองเห็นมุมและสิ่งกีดขวางอื่น ๆ ที่ขัดขวางไม่ให้พวกเขาเห็นศัตรูที่ซ่อนอยู่
ดรากอนรันเนอร์สามารถปฏิบัติการได้ในสามโหมดที่ต่างกัน:
โหมดขับเคลื่อน: หุ่นยนต์ขับเคลื่อนไปรอบ ๆ เพื่อส่งภาพกลับไปยังผู้ควบคุม
โหมดยาม: ดรากอนรันเนอร์ยังคงอยู่กับที่ โดยใช้ไมโครโฟนและเซ็นเซอร์ที่สามารถตรวจจับการเคลื่อนไหวได้ไกลถึง 30 ฟุต (9.1 เมตร) หากตรวจพบบางสิ่ง มันจะแจ้งเตือนผู้คุมเครื่อง
โหมดสังเกตการณ์: หุ่นยนต์จะไม่เคลื่อนไหว และถ่ายทอดภาพกลับไปยังผู้ควบคุม
มีการปรับเปลี่ยนรวมถึงครีบที่ช่วยให้สามารถปีนบันได รวมถึงดอกยางที่ทหารสามารถใช้งานได้อย่างรวดเร็วและง่ายดายในสนามโดยไม่ต้องใช้เครื่องมือใด ๆ
ในเดือนมกราคม ค.ศ. 2010 ภายใต้สัญญามูลค่า 12 ล้านปอนด์กับคิเนติก สหราชอาณาจักร ดรากอนรันเนอร์ราว 100 คันได้รับคำสั่งจากกองทัพบกสหราชอาณาจักรให้ปรับปรุงความสามารถด้านการกำจัดระเบิดในการค้นหาและยับยั้งฤทธิ์ของระเบิดแสวงเครื่องในแนวรบที่ประเทศอัฟกานิสถาน การใช้งานครั้งแรกได้พิสูจน์แล้วว่าคุ้มค่าสำหรับภัยคุกคามจากระเบิดข้างถนน[ไม่อยู่ในแหล่งอ้างอิง]
แหล่งข้อมูลอื่น

Dragon Runner at QinetiQ North America Website
Legacy Automatika Website
CMU's snooping robot going to Iraq เก็บถาวร 2012-02-04 ที่ เวย์แบ็กแมชชีน
Dragon Runner at Global Security Website
Dragon Runner at Defense Review Website
2005 US Navy Press Release including Dragon Runner เก็บถาวร 2019-03-30 ที่ เวย์แบ็กแมชชีน
มณฑลยูนนาน

| มณฑลยูนนาน 云南省 |
| --- | --- |
มณฑล
การถอดเสียง 
 • ภาษาจีน: ยฺหวินหนานเฉิ่ง (云南省 Yúnnán Shěng)
 • ชื่อย่อ: เตียน (滇 Diān) หรือ ยฺหวิน (云/雲 Yún)
(ตามเข็มนาฬิกาจากด้านบน) ภูเขาหิมะเหมย์หลี่  วัดเยฺหวียนตงในคุนหมิง  ป่าหินฉือหลิน  เจดีย์สามองค์ในต้าหลี่  ภูมิทัศน์วัฒนธรรมนาขั้นบันไดหงเหอฮาหนี่ 
แผนที่แสดงที่ตั้งของมณฑลยูนนาน
พิกัด: 25°03′N 101°52′E﻿ / ﻿25.050°N 101.867°E﻿ / 25.050; 101.867
เมืองหลวง (และเมืองใหญ่สุด): คุนหมิง
เขตการปกครอง: 16 จังหวัด, 129 อำเภอ, 1565 ตำบล
การปกครอง
 • เลขาธิการพรรค: เฉิน หาว
 • ผู้ว่าราชการ: หร่วน เฉิงฟา
พื้นที่
 • ทั้งหมด: 394,000 ตร.กม. (152,000 ตร.ไมล์)
อันดับพื้นที่: อันดับที่ 8
ความสูงจุดสูงสุด: 6,740 เมตร (22,110 ฟุต)
ประชากร (พ.ศ. 2553)
 • ทั้งหมด: 45,966,239 คน
 • อันดับ: อันดับที่ 12
 • ความหนาแน่น: 120 คน/ตร.กม. (300 คน/ตร.ไมล์)
 • อันดับความหนาแน่น: อันดับที่ 24
ประชากรศาสตร์
 • ชาติพันธุ์:   ฮั่น: 67%  อี๋: 11%  ไป๋: 3.6%  อาข่า: 3.4%  จ้วง: 2.7%  ไทลื้อ: 2.7%  ม้ง: 2.5%  หุย: 1.5%  ทิเบต: 0.3%  ปะหล่อง: 0.19% 
 • ภาษาและภาษาถิ่น: ภาษาจีนกลางตะวันตกเฉียงใต้ และภาษาชนกลุ่มน้อย 25 ภาษา
รหัส ISO 3166: CN-YN
GDP (พ.ศ. 2560): 1.65 ล้านล้านเหรินหมินปี้ (อันดับที่ 20)
 • ต่อหัว: 34,546 เหรินหมินปี้ (อันดับที่ 30)
HDI (พ.ศ. 2556): 0.609 (ปานกลาง) (อันดับที่ 29)
เว็บไซต์: www.yn.gov.cn
ยูนนาน หรือ หยุนหนาน หรือภาษาจีนมาตรฐานว่า ยฺหวินหนาน (จีน: 云南ไฟล์:Yunnan.ogg) และมีชื่อในภาษาไทยถิ่นเหนือว่า วิเทหราช เป็นมณฑลหนึ่งของสาธารณรัฐประชาชนจีน ตั้งอยู่ภาคตะวันตกเฉียงใต้ของประเทศ มีพื้นที่ประมาณ 394,000 ตารางกิโลเมตร และมีประชากรประมาณ 48.300 ล้านคน (ค.ศ. 2018) มีเมืองหลวงของมณฑลชื่อ คุณหมิง มณฑลยูนนานมีอาณาเขตติดต่อกับมณฑลและเขตปกครองต่าง ๆ ของประเทศจีน ได้แก่ กว่างซี กุ้ยโจว เสฉวน และทิเบต รวมถึงติดต่อกับประเทศเวียดนาม ลาว และพม่า ยูนนานเป็นมณฑลที่พัฒนาน้อยที่สุดเป็นอันดับสี่ของจีนโดยพิจารณาจากรายได้ต่อหัวในปี ค.ศ. 2014 ประชากรส่วนใหญ่เป็นชาวฮั่น นอกจากนั้นยังมีกลุ่มชาติพันธุ์อื่น ๆ อีก 25 กลุ่มชาติพันธุ์
มณฑลยูนนานตั้งอยู่ในพื้นที่ภูเขา โดยมีที่สูงทางตะวันตกเฉียงเหนือและที่ต่ำทางตะวันออกเฉียงใต้ ประชากรส่วนใหญ่อาศัยอยู่ทางตะวันออกของมณฑล ส่วนทางตะวันตกมีทั้งยอดเขาและหุบเขาโดยที่ระดับความสูงแตกต่างกันมากถึง 3,000 เมตร มณฑลยูนนานอุดมไปด้วยทรัพยากรธรรมชาติและมีพันธุ์พืชที่หลากหลายมากที่สุดในประเทศจีน จากพืชชั้นสูงในประเทศจีนซึ่งมีประมาณ 30,000 สปีชีส์ อาจพบในยูนนานถึง 17,000 สปีชีส์หรือมากกว่า มณฑลยูนนานเป็นแหล่งสำรองอะลูมิเนียม ตะกั่ว สังกะสี และดีบุก ที่ใหญ่ที่สุดในประเทศจีน และยังมีแหล่งทองแดงและนิกเกิลที่สำคัญอีกด้วย
ราชวงศ์ฮั่นบันทึกความสัมพันธ์ทางการทูตกับยูนนานเป็นครั้งแรกเมื่อปลายศตวรรษที่ 2 ก่อนคริสตกาล และเคยเป็นส่วนหนึ่งของเส้นทางสายไหมที่ไปยังภิตรคร ในประเทศบังกลาเทศ พื้นที่ของยูนนานถูกปกครองโดยอาณาจักรน่านเจ้า ในช่วงปี ค.ศ. 738–937 และตามด้วยอาณาจักรต้าหลี่ ในช่วงปี ค.ศ. 937–1253 และหลังจากสมัยราชวงศ์หยวนของชาวมองโกล ยูนนานถูกยึดครองโดยราชวงศ์หมิงในคริสต์ศตวรรษที่ 13
ประวัติศาสตร์

ก่อนศตวรรษที่ 3 แม่ทัพจ้วงเฉี่ยวแห่งแคว้นฉู่ได้เข้ามายึดครองพื้นที่แถบนี้แล้วตั้งเป็นอาณาจักรเตียน  จนมาถึงก่อนปี ค.ศ. 221 จักรพรรดิฮั่นอู่ได้ส่งแม่ทัพกัวะชางมาปราบชนเผ่าแถบนี้ ยกฐานะขึ้นเป็นเมืองอี้โจว ได้มีการซ่อมถนนเพื่อค้าขายกับอาณาจักรพม่า
ค.ศ. 738 หัวหน้าชนเผ่าเมื่องเซอเจ่าในเขตเมืองเออไฮ้ นามว่าผีลัวะเกอ (พี่ล่อโก๊ะ) ได้สถาปนาเมืองเป็นอาณาจักรหนานเจ่า (น่านเจ้า) จักรพรรดิถังเสฺวียนจงได้พระราชทานบรรดาศักดิ์ ยฺหวินหนานอ๋อง (กษัตริย์แห่งยฺหวินหนาน) ได้สร้างเมืองไท่เหอ (เมืองต้าหลี่ในปัจจุบัน)
ค.ศ. 937 ต้วนซึผิง ชนเผ่าไป๋ได้เข้ามายึดครองและสถาปนาเป็นอาณาจักรต้าหลี่ จนถึงปี ค.ศ. 1253
ค.ศ. 1253 กุบไล ข่านได้ส่งกองทัพมองโกลมาปราบ
ค.ศ. 1276 ได้ลดฐานะลงเป็นมณฑลยฺหวินหนาน มีเมืองจงซิงลู่ (เมืองคุนหมิงในปัจจุบัน) เป็นเมืองหลวงของมณฑล ในสมัยนี้ได้เริ่มมีการทำเหมืองทองแดงและเหมืองเงินจนถึงปัจจุบัน
ค.ศ. 1381 จักรพรรดิหงอู่ได้ส่งแม่ทัพบั่วโยวเตอและมู่อิงมาตียฺหวินหนานและปราบเหลียงอ๋องแห่งราชวงศ์หยวน
ค.ศ. 1659 จักรพรรดิซุ่นจื้อได้ส่งผิงซีอ๋อง อู๋ ซานกุ้ยมาตามจับจักรพรรดิยงลี่แห่งหนานหมิง ภายหลังอู๋ ซานกุ้ยได้รับแต่งตั้งให้ปกครองยฺหวินหนาน
ภูมิศาสตร์

มณฑลยูนนานเป็นมณฑลที่อยู่ใต้สุดในประเทศจีน โดยมีเส้นทรอปิกออฟแคนเซอร์ผ่านทางตอนใต้ มณฑลนี้มีพื้นที่ 394,100 ตารางกิโลเมตร คิดเป็นร้อยละ 4.1 ของพื้นที่ทั้งหมดในประเทศ ส่วนเหนือของมณฑลเป็นส่วนหนึ่งของที่ราบสูงยูนนาน–กุ้ยโจว มณฑลนี้มีอาณาเขตติดต่อกับเขตปกครองตนเองกว่างซีและมณฑลกุ้ยโจวทางทิศตะวันออก ติดต่อกับมณฑลเสฉวนทางทิศเหนือ และติดต่อกับเขตปกครองตนเองทิเบตทางทิศตะวันออกเฉียงเหนือ นอกจากนี้ ยังมีเขตแดนติดต่อกับประเทศข้างเคียงเป็นระยะทาง 4,060 กิโลเมตร โดยติดต่อกับประเทศพม่า (รัฐกะชีนและรัฐชาน) ทางทิศตะวันตก กับประเทศลาว (แขวงหลวงน้ำทา แขวงอุดมไซ และแขวงพงสาลี) ทางทิศใต้ และกับประเทศเวียดนาม (จังหวัดห่าซาง จังหวัดหล่าวกาย จังหวัดลายเจิว และจังหวัดเดี่ยนเบียน) ทางทิศตะวันออกเฉียงใต้ ในทางปฏิบัติ ทั้งพื้นที่มณฑลยูนนานอยู่ในบริเวณโซเมียของเอเชีย
ภูมิศาสตร์ > ภูมิประเทศ

มณฑลยูนนานเป็นมณฑลที่มีพื้นที่ภูเขาเป็นส่วนใหญ่ประมาณ 84% นอกจากนั้นยังมีพื้นที่ราบสูงประมาณ 10% และมีพื้นที่ลุ่มน้ำอีก 6%
จุดสูงสุดของมณฑลคือยอดเขา Kawagebo โดยมีความสูง 6,740 เมตร ส่วนจุดที่ต่ำสุดมีความสูง 76.4 เมตร
ภูมิศาสตร์ > แม่น้ำ

มณฑลยูนนานมีแม่น้ำใหญ่ไหลผ่านทั้งหมด 6 สายด้วยกัน ได้แก่
แม่น้ำแยงซี หรือรู้จักกันในมณฑลนี้ว่าแม่น้ำจินซา (แม่น้ำทรายทอง) ไหลผ่านทางเหนือของมณฑล
แม่น้ำจู ต้นน้ำของแม่น้ำจูเจียงในนครกวางโจว
แม่น้ำโขง (แม่น้ำล้านช้าง) มีต้นกำเนิดในทิเบต ไหลผ่านประเทศพม่า ลาว ไทย กัมพูชา และเวียดนาม ออกสู่ทะเลจีนใต้
แม่น้ำแดง (แม่น้ำหงเหอ) ไหลลงสู่อ่าวตังเกี๋ย บริเวณประเทศเวียดนาม
แม่น้ำสาละวิน (แม่น้ำนู่เจียง) ไหลลงสู่อ่าวเมาะตะมะ ทะเลอันดามัน ประเทศพม่า
แม่น้ำอิรวดี
ภูมิศาสตร์ > ความหลากหลายทางชีวภาพ

มณฑลยูนนาน ถือเป็นดินแดนหนึ่งที่มีความหลากหลายทางชีวภาพสูงมากแห่งหนึ่งของโลก มีพันธุ์พืชและพันธุ์สัตว์ต่าง ๆ มากมาย ที่หายาก ใกล้สูญพันธุ์หลายชนิดของโลก เฉพาะสัตว์เลี้ยงลูกด้วยนมมีมากถึง 3,000 ชนิด คิดเป็นครึ่งหนึ่งของสัตว์เลี้ยงลูกด้วยนมทั้งหมดที่พบในจีน และมีถึง 66 ชนิดที่พบได้เฉพาะมณฑลยูนนานนี้เท่านั้น อาทิ แพนด้าแดง ทาคิน เสือดาวหิมะ และลิงจมูกเชิดยูนนาน
การแบ่งเขตการปกครอง

มณฑลยูนนานแบ่งเขตการปกครองออกเป็น 16 เขตการปกครองระดับจังหวัด ได้แก่ นครระดับจังหวัด 8 แห่ง และจังหวัดปกครองตนเอง 8 แห่ง
| เขตการปกครองของมณฑลยูนนาน |
| --- | --- | --- | --- | --- | --- | --- | --- | --- | --- | --- | --- |
   เขต (มีเฉพาะในนครระดับจังหวัด)   นครระดับอำเภอ
| ที่ | รหัสพื้นที่ | ชื่อ | พื้นที่ (ตารางกิโลเมตร) | ประชากรปี พ.ศ. 2553 (คน) | ที่ตั้งที่ทำการ | เขตการปกครอง | เขตการปกครอง | เขตการปกครอง | เขตการปกครอง |  |  |
| ที่ | รหัสพื้นที่ | ชื่อ | พื้นที่ (ตารางกิโลเมตร) | ประชากรปี พ.ศ. 2553 (คน) | ที่ตั้งที่ทำการ | เขต | อำเภอ | อำเภอปกครองตนเอง | นครระดับอำเภอ |  |  |
|   | 530000 | มณฑลยูนนาน | 394000.00 | 45,966,766 | นครคุนหมิง | 16 | 67 | 29 | 16 |  |  |
| 1 | 530100 | นครคุนหมิง | 21,001.28 | 6,432,209 | เขตเฉิงก้ง | 7 | 3 | 3 | 1 |  |  |
| 2 | 530300 | นครฉวี่จิ้ง | 28,939.41 | 5,855,055 | เขตฉีหลิน | 2 | 6 |  | 1 |  |  |
| 3 | 530400 | นครอฺวี้ซี | 14,941.53 | 2,303,518 | เขตหงถ่า | 2 | 4 | 3 |  |  |  |
| 4 | 530500 | นครเป่าซาน | 19,064.60 | 2,506,491 | เขตหลงหยาง | 1 | 3 |  | 1 |  |  |
| 5 | 530600 | นครเจาทง | 22,439.76 | 5,213,521 | เขตเจาหยาง | 1 | 9 |  | 1 |  |  |
| 6 | 530700 | นครลี่เจียง | 20,557.25 | 1,244,769 | เขตกู่เฉิง | 1 | 2 | 2 |  |  |  |
| 7 | 530800 | นครผูเอ่อร์ | 44,264.79 | 2,542,898 | เขตซือเหมา | 1 |  | 9 |  |  |  |
| 8 | 530900 | นครหลินชาง | 23,620.72 | 2,429,497 | เขตหลินเสียง | 1 | 4 | 3 |  |  |  |
| 13 | 532300 | จังหวัดปกครองตนเองฉู่สยง | 28,436.87 | 2,684,169 | นครฉู่สยง |  | 9 |  | 1 |  |  |
| 14 | 532500 | จังหวัดปกครองตนเองหงเหอ | 32,167.67 | 4,500,896 | นครเหมิงจื่อ |  | 6 | 3 | 4 |  |  |
| 15 | 532600 | จังหวัดปกครองตนเองเหวินซาน | 31,409.12 | 3,517,946 | นครเหวินชาน |  | 7 |  | 1 |  |  |
| 16 | 532800 | จังหวัดปกครองตนเองสิบสองปันนา | 19,107.05 | 1,133,515 | นครเชียงรุ่ง |  | 2 |  | 1 |  |  |
| 12 | 532900 | จังหวัดปกครองตนเองต้าหลี่ | 28,299.43 | 3,456,323 | นครต้าหลี่ |  | 8 | 3 | 1 |  |  |
| 9 | 533100 | จังหวัดปกครองตนเองเต๋อหง | 11,171.41 | 1,211,440 | นครหมังชื่อ |  | 3 |  | 2 |  |  |
| 10 | 533300 | จังหวัดปกครองตนเองนู่เจียง | 14,588.92 | 534,337 | นครหลูฉุ่ย |  | 1 | 2 | 1 |  |  |
| 11 | 533400 | จังหวัดปกครองตนเองตี๋ชิ่ง | 23,185.59 | 400,182 | นครแชงกรี-ลา |  | 1 | 1 | 1 |  |  |
ดราก้อนเบลด ดาบล่ามังกรทะลุมิติ

| ดราก้อนเบลด ดาบล่ามังกรทะลุมิติ |
| --- | --- |

กำกับ: Antony Szeto
เขียนบท: Trevor Morris
อำนวยการสร้าง: Stanley Tong, Wendy Choi
นักแสดงนำ: คาเรน ม็อก, แดเนียล วู, Stephen Fung, ซานดรา อู๋
ผู้จัดจำหน่าย: อีอาร์เอ คอมเพนี, กันตนา แอนนิเมชั่น
วันฉาย: 6 มกราคม, พ.ศ. 2548
ประเทศ:  ฮ่องกง
ภาษา: กวางตุ้น, อังกฤษ, จีนกลาง
ดาบล่ามังกรทะลุมิติ (จีน: 龍刀奇緣; อังกฤษ: DragonBlade The Legend of Lang) ออกฉายเมื่อวันที่ 6 มกราคม พ.ศ. 2548 ในประเทศไทยเคยออกฉายเมื่อ 3 มีนาคม พ.ศ. 2548 ภาพยนตรืการ์ตูนของฮ่องในรูปแบบ 3 มิติ
นักแสดง

| ชื่อ | พากษ์เสียงเป็น |
| --- | --- |
หยิง หยิง: คาเรน ม็อก
หวง หลาง: แดเนียล วู, Stephen Fung
Bali-Ba: ซานดรา อู๋
อาจาร์ย วู: Sui-man Chim
ลอร์ด โค: Doug Baker
Short Youngster: Sam Bobertz
นายหวง กับ วิญญาณผู้พิทักษ์: Stephen Bolton
Sifu: Simon Broad
ดูเพิ่ม

The Film at China's Movie Database เก็บถาวร 2006-11-05 ที่ เวย์แบ็กแมชชีน
ดราก้อนเบลด ที่อินเทอร์เน็ตมูวีเดตาเบส
เว็บไซต์ทางการ
ดราก้อนเควสต์

| ดราก้อนเควสต์ |
| --- | --- |

ประเภท: เกมเล่นตามบทบาท (RPG)
ผู้พัฒนา: ออกแบบเกม: Armor Project ออกแบบตัวละคร/มอนเตอร์: Bird Studio โปรแกรมมิงหลัก: ArtePiazza, Chunsoft, Heartbeat, Level-5, สแควร์เอนิกซ์
ผู้จัดจำหน่าย: สแควร์เอนิกซ์ นินเท็นโด
ผู้จัดสร้าง: ยูริ โฮะริอิ
ศิลปิน: อากิระ โทริยามะ
แต่งเพลง: โคอิจิ ซูงิยามะ
ระบบปฏิบัติการ: MSX, Famicom/NES, ซูเปอร์แฟมิคอม, เกมบอยคัลเลอร์, เกมบอยอัดวานซ์, นินเท็นโด ดีเอส, แอนดรอยด์, Arcade, เพลย์สเตชัน, เพลย์สเตชัน 2, Wii, นินเท็นโด 3DS, Wii U, Nintendo Switch, Microsoft Windows, iOS, เพลย์สเตชัน 3, เพลย์สเตชัน 4, PlayStation Vita
ลงครั้งแรกบน: Famicom/NES
วางจำหน่ายครั้งแรก: Dragon Quest 27 พฤษภาคม 1986
จำหน่ายครั้งล่าสุด: Dragon Quest XI 29 กรกฎาคม 2017
ภาคแยก: Mystery Dungeon series Dragon Quest Monsters series
ดราก้อนเควสต์ (ญี่ปุ่น: ドラゴンクエスト ; อังกฤษ: Dragon Quest) หรือชื่อการตลาดในทวีปอเมริกาเหนือคือ Dragon Warrior เป็นหนึ่งในซีรีส์เกมเล่นตามบทบาทที่ขายดีที่สุด สร้างโดยสตูดิโอ Armor Project ของยูจิ โฮะริอิ และมีศิลปินผู้วาดเกมคือ อากิระ โทริยามะ นักวาดการ์ตูนเรื่อง ดราก้อนบอล เกมดราก้อนเควสต์ถูกวางจำหน่ายในประเทศญี่ปุ่นโดยสแควร์เอนิกซ์ ส่วนในต่างประเทศวางจำหน่ายโดยบริษัทนินเท็นโด โดยภาคแรกได้ถูกวางจำหน่ายในปี ค.ศ. 1986 และจนถึงปัจจุบันได้ทำออกมาแล้วจำนวน 10 ภาคหลัก ซึ่งยังมีการนำในแต่ละภาคออกไปทำเป็นอนิเมะหรือมังงะเสริมด้วยเช่นกัน  โดยอนิเมะมีชื่อเรื่องว่า ไดตะลุยแดนเวทมนตร์
ข้อมูล ณ เดือนสิงหาคม 2016 ทุกภาคของซีรีส์เกมดราก้อนเควสต์มียอดขายรวมกัน 68 ล้านฉบับ ถือเป็นซีรีส์เกมที่มียอดขายมากที่สุดเป็นอับดับ 23 ของโลก
ภาคหลักของดราก้อนเควสต์

| ชื่อเกม | วางจำหน่ายครั้งแรก |
| --- | --- |
ดราก้อนเควสต์ : 27 พฤษภาคม 1986 บน Famicom
ดราก้อนเควสต์ II : 26 มกราคม 1987 บน Famicom
ดราก้อนเควสต์ III : 10 กุมภาพันธ์ 1988 บน Famicom
ดราก้อนเควสต์ IV : 11 กุมภาพันธ์ 1990 บน Famicom
ดราก้อนเควสต์ V : 27 กันยายน 1992 บน Super Famicom
ดราก้อนเควสต์ VI : 9 ธันวาคม 1995 บน Super Famicom
ดราก้อนเควสต์ VII : 26 สิงหาคม 2000 บน PlayStation
ดราก้อนเควสต์ VIII : 27 พฤศจิกายน 2004 บน PlayStation 2
ดราก้อนเควสต์ IX : 11 กรกฎาคม 2009 บน Nintendo DS
ดราก้อนเควสต์ X : 2 สิงหาคม 2012 บน Wii
ดราก้อนเควสต์ XI : 29 กรกฎาคม 2017 บน PlayStation 4 และ Nintendo 3DS
แหล่งข้อมูลอื่น

Nintendo's official Dragon Quest website
Official Dragon Quest website (ญี่ปุ่น)
Dragon Warrior series ที่เว็บไซต์ Curlie
| ด ค กเกมซีรีส์ของสแควร์เอนิกซ์ |
| --- | --- |
 Chaos Rings  Chrono  Dragon Quest  Drakengard  Final Fantasy  Fortune Street  Front Mission  Kingdom Hearts  Mana  SaGa  Star Ocean  Valkyrie Profile 
| ด ค กผลงานของอากิระ โทริยามะ |
| --- | --- |
รายการผลงาน
มังงะ:  ดร.สลัมป์ กับหนูน้อยอาราเล่ (พ.ศ. 2523–2527)  พิ้ง (พ.ศ. 2525)  เฮตัปปิ มังงะ เค็นกีวโจะ (พ.ศ. 2525–2527)  Akira Toriyama's Manga Theater (พ.ศ. 2526–2540)  ดราก้อนบอล (พ.ศ. 2527–2538)  แอ๊คแมน (พ.ศ. 2536–2537)  Cowa! น่ากลั๊ว น่ากลัว (พ.ศ. 2540–2541)  คาจิกะ (พ.ศ. 2541)  เนโกะ มาจิน (พ.ศ. 2542–2548)  แซนด์แลนด์ (พ.ศ. 2543)  เจโก้ สายตรวจจักรวาล (พ.ศ. 2556)  ดราก้อนบอล ซูเปอร์ (ร่วมกับโทโยทาโร่) (พ.ศ. 2558–2567) 
วิดีโอเกม:  ดราก้อนเควสต์ซีรีส์  โครโนทริกเกอร์  Tobal No. 1  Tobal 2  บลูดรากอนซีรีส์
ดยุกแห่งซัสเซกซ์

| ดยุกแห่งซัสเซกซ์ |
| --- | --- |
ตราอาร์มประจำพระองค์
เจ้าชายเฮนรี ดยุกแห่งซัสเซกซ์ ดยุกแห่งซัสเซกซ์พระองค์ปัจจุบัน
สถาปนา: 27 พฤศจิกายน ค.ศ. 1801
องค์แรก: เจ้าชายออกัสตัส เฟรเดอริก ดยุกแห่งซัสเซกซ์
องค์ปัจจุบัน: เจ้าชายเฮนรี ดยุกแห่งซัสเซกซ์
คู่สมรส: เมแกน มาร์เคิล
ดยุกแห่งซัสเซกซ์ (อังกฤษ: Duke of Sussex) เป็นบรรดาศักดิ์หนึ่งของสหราชอาณาจักร ที่พระราชทานในรัชสมัยของพระเจ้าจอร์จที่ 3 ให้แก่เจ้าชายออกัสตัส เฟรเดอริก พระราชโอรสลำดับที่ 6 โดยพระองค์ยังได้รับพระราชทานอิสริยยศเป็นบารอนอาร์กโลว์ และเอิร์ลแห่งอินเวอร์เนสส์อีกสองบรรดาศักดิ์ในเวลาเดียวกัน
เจ้าชายออกัสตัส เฟรเดอริกทรงเสกสมรสสองครั้ง โดยครั้งแรกกับเลดีออกัสตา เมอร์เรย์ ในปีค.ศ. 1793 โดยถูกประกาศเป็นโมฆะในปีค.ศ. 1794 และครั้งต่อมากับเลดีเซซิเลีย กอร์ เมื่อ 2 พฤษภาคม ค.ศ. 1831 โดยการเสกสมรสทั้งสองครั้งนี้ไม่ได้รับพระราชทานพระบรมราชานุญาติ ตามพระราชบัญญัติการเสกสมรสของพระราชวงศ์ ค.ศ. 1772 จึงทำให้พระโอรสที่เกิดแก่พระชายาทั้งสองพระองค์ไม่สามารถสืบตระกูลได้ โดยเนื่องจากเลดีเซซีเลียไม่ถือเป็นพระชายาโดยสมบูรณ์ เธอจึงไม่ได้รับการต้อนรับโดยราชสำนัก ซึ่งทำให้เธอไม่สามารถออกงานร่วมกับพระสวามีได้ ในที่สุดเมื่อ 30 มีนาคม ค.ศ. 1840 เธอได้รับการแต่งตั้งเป็นดัชเชสแห่งอินเวอร์เนส โดยสมเด็จพระราชินีนาถวิกตอเรีย
เจ้าชายออกัสตัส เฟรเดอริก สิ้นพระชนม์โดยไม่มีทายาทสืบตระกูล บรรดาศักดิ์นี้จึงสิ้นสุดลงที่สมัยของพระองค์ในปี ค.ศ. 1843[ต้องการอ้างอิง]
ในปี ค.ศ. 2018 สมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น ดยุกแห่งซัสเซกซ์ สืบเนื่องจากงานเสกสมรสกับเมแกน มาร์เกิล ซึ่งต่อมาเป็นดัชเชสแห่งซัสเซกส์คนแรกในประวัติศาสตร์
รายพระนาม > สถาปนาครั้งแรก ค.ศ. 1801

| ดยุกแห่งซัสเซกซ์ | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายออกัสตัส เฟรเดอริก ราชวงศ์ฮันโนเฟอร์ 1801–1843  เอิร์ลแห่งอินเวอร์นิส และ บารอนอาร์กโลว์ (1801) |  |  | 27 มกราคม 1773 พระราชวังบักกิงแฮม, ลอนดอน พระราชโอรสในสมเด็จพระเจ้าจอร์จที่ 3 กับสมเด็จพระราชินีชาร์ล็อตต์ | 4 เมษายน 1793  เลดีออกัสตา เมอร์เรย์ พระโอรสธิดา 2 พระองค์  2 พฤษภาคม 1831 เลดีเซซิเลีย อันเดอร์วูด ไม่มีพระโอรสและธิดา | 21 เมษายน 1843 พระราชวังเคนซิงตัน, ลอนดอน พระชนมายุ 70 พรรษา |
เนื่องจากเจ้าชายออกัสตัส เฟรเดอริกได้เสกสมรสกับเลดีออกัสตา เมอร์เรย์ และมีพระโอรสธิดาด้วยกัน 2 พระองค์ ซึ่งต่อมาได้ถูกประกาศให้เป็นโมฆะสืบเนื่องจากพระราชบัญญัติการสมรสของพระราชวงศ์ ค.ศ. 1772 และต่อมาบรรดาศักดิ์ทั้งหลายได้สิ้นสุดลงเมื่อสิ้นพระชนม์
รายพระนาม > สถาปนาครั้งที่ 2 ค.ศ. 2018

| ดยุกแห่งซัสเซกซ์ | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายแฮร์รี ราชวงศ์วินด์เซอร์ 2018–ปัจจุบัน เอิร์ลแห่งดัมบาร์ตัน และ บารอนกิลคีล (2018) |  |  | 15 กันยายน 1984 โรงพยาบาลเซนต์แมรี ลอนดอน พระโอรสในสมเด็จพระเจ้าชาร์ลส์ที่ 3 กับไดอานา เจ้าหญิงแห่งเวลส์ | 19 พฤษภาคม 2018 เมแกน มาร์เคิล พระโอรส-ธิดา 2 พระองค์ |  –  พระชันษา 40 ปี 55 วัน |
รายพระนาม > สถาปนาครั้งที่ 2 ค.ศ. 2018 > ลำดับการสืบตระกูล

เจ้าชายแฮร์รี ดยุกแห่งซัสเซกซ์ (ประสูติ 15 กันยายน 1984)
(1)  เจ้าชายอาร์ชีแห่งซัสเซกซ์ (ประสูติ 6 พฤษภาคม 2019)
ดูเพิ่ม

บรรดาศักดิ์อังกฤษ
รายชื่อตำแหน่งดยุกและขุนนางสืบตระกูลของหมู่เกาะอังกฤษ
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ
ดวงอักษร ใจดี

ดวงอักษร ใจดี (อังกฤษ: Duangaksorn Chaidee, เกิด 11 สิงหาคม พ.ศ. 2540) เป็นนักยกน้ำหนักหญิงชาวไทย ที่แข่งขันในรุ่นน้ำหนักเกิน 63 กิโลกรัม และเป็นตัวแทนประเทศไทยเข้าร่วมการแข่งขันระดับนานาชาติ
เธอคว้าเหรียญทองในการแข่งขันโอลิมปิกเยาวชนฤดูร้อน 2014 มาครองได้สำเร็จ
ในปี พ.ศ. 2561 เธอถูกห้ามเข้าร่วมการแข่งขันยกน้ำหนักนานาชาติเป็นเวลา 2 ปี โดยสหพันธ์ยกน้ำหนักระหว่างประเทศ หลังจากผลตรวจพบสารต้องห้าม 5a-androstane-3a, 17b-diol (5aAdiol) และ 5b-androstane-3a, 17b-diol (5bAdiol) ในร่างกาย
เธอคว้าเหรียญเงินในการแข่งขันยกน้ำหนักชิงแชมป์โลก 2021 รุ่นน้ำหนักเกิน 87 กิโลกรัม ที่กรุงทาชเคนต์ ประเทศอุซเบกิสถาน
ดอกเกอร์แบงก์

สถานที่ตั้งของดอกเกอร์แบงก์
ดอกเกอร์แบงก์ (อังกฤษ: Dogger Bank) คือเนินทรายขนาดใหญ่ เป็นเนินตื้นใต้ทะเลในทะเลเหนือ อยู่นอกจากฝั่งอังกฤษทางทิศตะวันออกราว 100 กม. (62 ไมล์) เป็นแหล่งประมงที่สำคัญ
ดอกเกอร์แบงก์ มีพื้นที่ครอบคลุม 17,600 ตร.กม. (6,800 ตร.ไมล์) โดยมีความยาวราว 260 กม. (160 ไมล์) และความกว้างสูงสุดคือ 97 กม. (60 ไมล์) ความลึกอยู่ระหว่าง 15 ถึง 36 เมตร (49 ถึง 118 ฟุต) และตื้นกว่าทะเลโดยรอบราว 20 เมตร (66 ฟุต)
ดรูว์ แบร์รีมอร์

| ดรูว์ แบร์รีมอร์ |
| --- | --- |

สารนิเทศภูมิหลัง
เกิด:  (1975-02-22) กุมภาพันธ์ 22, 1975 (49 ปี) ดรูว์ ไบรธ์ แบร์รีมอร์ Culver City, California, สหรัฐอเมริกา
คู่สมรส: Jeremy Thomas (1994-1995) Tom Green (2001-2002) Will Kopelman (2012-ปัจจุบัน)
อาชีพ: นักแสดง, โปรดิวเซอร์ภาพยนตร์
ปีที่แสดง: 1978-ปัจจุบัน
ดรูว์ ไบรธ์ แบร์รีมอร์ (อังกฤษ: Drew Blyth Barrymore) เกิดเมื่อวันที่ 22 กุมภาพันธ์ ค.ศ. 1975 เป็นนักแสดงหญิงชาวอเมริกัน และยังเป็นโปรดิวเซอร์ภาพยนตร์ เธอเป็นคนที่อายุน้อยที่สุดในตระกูลแบร์รีมอร์ ครอบครัวนักแสดง เริ่มการแสดงตั้งแต่อายุได้ 11 เดือน แบร์รีมอร์มีผลงานภาพยนตร์บนจอใหญ่ครั้งแรกในเรื่อง Altered States ในปี 1980 หลังจากนั้นแสดงในบทแจ้งเกิดใน E.T. the Extra-Terrestrial ทำให้เธอกลายเป็นนักแสดงเด็กที่เป็นที่รู้จักมาที่สุดคนหนึ่ง
หลังจากประสบความอลหม่านในชีวิตวัยเด็กที่ทั้งติดยาและแอลกอฮอล์ และผ่านการบำบัด ซึ่งเธอนำมาเขียนในอัตชีวประวัติตัวเองในปี 1990 เรื่อง Little Girl Lost แบร์รีมอร์ก้าวสู่ความสำเร็จจากนักแสดงเด็กสู่นักแสดงสาวกบผลงานภาพยนตร์ รวมทั้งเรื่องที่ไม่ประสบความสำเร็จเท่าไหร่อย่างเช่น Poison Ivy, Bad Girls, Boys on the Side, และ Everyone Says I Love You ต่อจากนั้นก็มีภาพยนตร์โรแมนติกคอเมดี้ เช่นเรื่อง The Wedding Singer และแสดงในภาพยนตร์ดราม่าเรื่อง Lucky You ร่วมกับอีริก บานา
ในปี 1995 เธอกับเพื่อนที่ชื่อ แนนซี จูโวเนน ก่อตั้งบริษัทโปรดักชันที่ชื่อ ฟลาวเวอร์ฟิล์มส ที่มีผลงานสร้างเรื่องแรกคือ Never Been Kissed ที่เธอร่วมแสดงด้วยในปี 1999 และมีผลงานการสร้างภายใต้ชื่อเธออย่างเรื่อง Charlie's Angels, 50 First Dates, และ Music and Lyrics เช่นเดียวกับหนังคัลต์ที่ชื่อ Donnie Darko โครงการล่าสุดของเธอเช่น He's Just Not That into You, Beverly Hills Chihuahua, และ Everybody's Fine เธอยังมีชื่ออยู่บนฮอลลีวูดวอล์กออฟเฟม และยังได้ขึ้นปากนิตยสารพีเพิลปี 2007 ฉบับ 100 สิ่งสวยงามที่สุด
แบร์รีมอร์ เป็นทูตต่อต้านความหิวโหยให้กับ United Nations World Food Programme (WFP) เธอยังได้บริจาคเงินกว่า 1 ล้านเหรียญสหรัฐให้กับโครงการ ในปี 2007 เธอเป็นนางแบบให้กับ CoverGirl และเป็นโฆษกให้กับเครื่องสำอางให้กับไลน์ใหม่ล่าสุดของอัญมณีกุชชี
แหล่งข้อมูลอื่น

เว็บไซต์ทางการ
ดรูว์ แบร์รีมอร์ ที่อินเทอร์เน็ตมูวีเดตาเบส
ดรูว์ แบร์รีมอร์ ที่เฟซบุ๊ก
ดรูว์ แบร์รีมอร์ ที่เอกซ์ (ทวิตเตอร์)
ดรูว์ แบร์รีมอร์ ที่อินสตาแกรม
ดรูว์ แบร์รีมอร์ ที่ติ๊กต็อก
ดริฟท์ติ้ง ซิ่งสายฟ้า

| ดริฟท์ติ้ง ซิ่งสายฟ้า |
| --- | --- |
กำกับ: หลิว เหว่ยเฉียง อลัน มัก
บทภาพยนตร์: จฺวัง เหวินเฉียง
เนื้อเรื่อง: โจว เจี๋ยหลุน
สร้างจาก: อินิเชียล ดี
อำนวยการสร้าง: หลิว เหว่ยเฉียง
นักแสดงนำ: โจว เจี๋ยหลุน แอน ซูซูกิ เฉิน กวานซี หวง ชิวเชิง
วันฉาย: 23 มิถุนายน ค.ศ. 2005 (2005-06-23)
ความยาว: 110 นาที
ทุนสร้าง: USD12 ล้าน
ทำเงิน: USD10,793,051
ดริฟท์ติ้ง ซิ่งสายฟ้า (อังกฤษ: Initial D) เป็นภาพยนตร์ฮ่องกงแนวแอคชั่นปี ค.ศ. 2005 กำกับโดยหลิว เหว่ยเฉียง และ Mak Sui-fai เป็นภาพยนตร์ที่ดัดแปลงมาจากมังงะเรื่องอินิเชียล ดี ของญี่ปุ่น โดยนำองค์ประกอบต่าง ๆ จากภาคที่ 1 2 และ 3 มารวมกัน ตัวละครหลัก ทาคูมิ ฟูจิวาระ แสดงโดยโจว เจี๋ยหลุน นักร้องและนักแต่งเพลงชื่อดังชาวไต้หวัน ซึ่งภาพยนตร์เรื่องนี้เป็นการแสดงภาพยนตร์เรื่องแรกของเขา
เนื้อเรื่อง

ทาคูมิ ฟูจิวาระ เป็นนักเรียนมัธยมปลายที่ได้ส่งเต้าหู้ไปยังรีสอร์ทบนภูเขาอากินะ แทนที่ บุนตะ พ่อของเขาซึ่งเป็นอดีตนักแข่งรถด้วยรถยนต์ Toyota Sprinter Trueno AE86 ของพ่อของเขา เขายังทำงานพาร์ทไทม์ในปั๊มน้ำมันที่เพื่อนของเขา อิซึกิ ซึ่งเป็นลูกชายของเจ้าของร้านและเลิกเรียนกลางคันใฝ่ฝันที่จะเป็นนักแข่งรถข้างถนน นัตสึกิ โมงิ เพื่อนร่วมชั้นที่น่าดึงดูดใจของเขา เธอยิ้มให้ขณะที่เธอเดินผ่านทาคุมิ แต่เธอแอบไปเดทกับเสี่ยที่ขับรถเบนซ์
นักแสดง

โจว เจี๋ยหลุน รับบท ทาคูมิ ฟูจิวาระ
แอน ซูซูกิ รับบท นัตสึกิ โมงิ